मजिस्ट्रेट ने छात्राओं को दी कानून की जानकारी
अलवर | महिलासुरक्षा जागरुकता सप्ताह के तहत महिला प्रकोष्ठ की ओर से मंगलवार को आर्य महिला शिक्षक प्रशिक्षण महाविद्यालय में महिला विधिक जागरुकता विषय पर विचार गोष्ठी का आयोजन किया गया। डॉ. अनुराधा पालीवाल ने मुख्य अतिथि न्यायिक मजिस्ट्रेट नीरू सोनी एवं वरिष्ठ अधिवक्ता सुषमा गुप्ता का स्वागत किया। इस अवसर पर सोनी ने महिला घरेलू हिंसा, महिला उत्पीड़न एवं पैतृक संपत्ति में महिलाओं की भागीदारी आदि कानूनों की जानकारी दी। उन्होंने कानून के संबंध में कई प्रश्नों के उत्तर दिए शंकाओं का समाधान किया। इस अवसर पर इति ने कविता पाठ तथा उषा, दीपमाला, ममता, आशा, पूजा ने कोमल है कमजोर नहीं... शीर्षक से गीत प्रस्तुत किया। प्राचार्य डॉ. सीपी पालीवाल ने अतिथियों को स्मृति चिन्ह भेंट किए। संचालन मनीषी मेहरू ने किया।
hin_Deva hin_Deva